**Andel pasienter i kliniske behandlingsstudier**

I nasjonal [handlingsplan for kliniske studier (2021-2025)](https://www.regjeringen.no/no/dokumenter/nasjonal-handlingsplan-for-kliniske-studier/id2880741/) er det en målsetning at andelen nye pasienter som er rekruttert til kliniske behandlingsstudier i spesialisthelsetjenesten er på 5 prosent i 2025.

Data som samles inn gjennom rapportering på indikator for kliniske behandlingsstudier i helseforetakene og private ideelle som inngår i nasjonalt system for måling av forskning utgjør **telleren**.

Definisjonen av denne indikatoren har vært veiledende for definisjon av nevner. **Nevneren** baseres på data fra **Norsk pasientregister (NPR)**.

Det er lagt til grunn at nevneren skal ta utgangspunkt i alle fagområder, inkludere inneliggende og polikliniske pasienter og pasienter som mottar ø-hjelp. Pasienter inkluderes i nevneren det året den tredje kontakten med spesialisthelsetjenesten for samme syketilfelle inntreffer. Antall kontakter telles i året indikatoren beregnes for og de to foregående år.

Disse er ekskludert fra nevneren:

* Pasienter som har hatt færre enn tre kontakter med spesialisthelsetjenesten for et syketilfelle
* Syketilfeller der henvisningen er kommet til spesialisthelsetjenesten mer enn to år før året målingen omfatter ekskluderes fra nevneren.

Begrunnelsen for en slik eksklusjon er å finne frem til de blant pasientpopulasjonen som en mener vil være mest aktuelle å rekruttere til kliniske behandlingsstudier.

Nevnerne er med andre ord basert på følgende kriterier:

* Pasienter med minst ett behandlingsforløp der det er rapportert om tre eller flere episoder i forløpet, og der episode 3 faller innenfor uttrekksåret.
* Aktuelle behandlingsforløp identifiseres per rapporteringsenhet og ved bruk av rapportert identifikator for henvisningsperiode.
* Forløpets oppstartsdato identifiseres ved henvisningsperiodens mottaksdato.

Nevneren for årene 2019, 2020, 2021 og 2022

 Utvalget for 2019 er identifisert på bakgrunn av sammenkobling av innrapporterte

aktivitetsdata til NPR for periodene (2017 – 2019) og dekker henvisningsperioder med

mottaksdato i 2017, 2018 eller 2019. Tilsvarende er det aktuelle utvalget for 2020 identifisert

ved sammenkobling av aktivitetsdata for (2018 – 2020) og avgrenset til henvisningsperioder

med mottaksdato i 2018, 2019 eller 2020. For 2021 (2019-2021) og for 2022 (2020-2022).

Det er gjort en vurdering av datasettets anonymitet. For å sikre at materialet fremstår anonymt

er celleinnhold ‘<5’ utelatt.

Andel pasienter med deltakelse i kliniske studier på nasjonalt nivå ble beregnet ved å dele

telleren på nevneren for de respektive årene.